Πρόταση οδηγίας του Συμβουλίου για την τροποποίηση της οδηγίας 70/524/ΕΟΚ περί των προσθέτων υλών στην διατροφή των ζώων, καθώς επίσης και την οδηγία 95/69/ΕΚ για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων και, τέλος, για τροποποίηση των οδηγιών 70/524/ΕΟΚ, 74/63/ΕΟΚ, 79/373/ΕΟΚ και 82/471/ΕΟΚ (98/C 155/12) (Κείμενο που παρουσιάζει ενδιαφέρον για τον ΕΟΧ) COM(1998) 216 τελικό - 98/0131(CNS)

(Υποβλήθηκε από την Επιτροπή στις 8 Απριλίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι στο άρθρο 14 της οδηγίας 95/69/ΕΚ του Συμβουλίου, της 22ας Δεκεμβρίου 1995, για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων και, τέλος, για τροποποίηση των οδηγιών 70/524/ΕΟΚ, 74/63/ΕΟΚ, 79/373/ΕΟΚ και 82/471/ΕΟΚ (1) ορίζεται ότι το Συμβούλιο πρέπει να καθορίσει τα ποσά των τελών που εισπράττονται για την έγκριση των εγκαταστάσεων και των ενδιαμέσων τους 7

ότι το άρθρο 6 της οδηγίας 70/524/ΕΟΚ του Συμβουλίου, της 23ης Νοεμβρίου 1970 περί των προσθέτων υλών στη διατροφή των ζώων (2), όπως τροποποιήθηκε τελευταία από την οδηγία 97/72/ΕΚ, ορίζει ότι είναι δυνατόν να χρεώνεται τέλος εκ μέρους του κράτους μέλους το οποίο ενεργεί ως εισηγητής για την εξέταση φακέλων που σχετίζονται με την κοινοτική εγγραφή των προσθέτων υλών οι οποίες περιέχονται στις ζωοτροφές 7 ότι το Συμβούλιο πρέπει να καθορίσει το ποσό αυτού του τέλους 7

ότι, από μία εξέταση της οποίας αντικείμενο ήταν η χρηματοδότηση των αντιστοίχων υπηρεσιών σε κάθε κράτος μέλος, προέκυψε ότι ο καθορισμός του ποσού των τελών σε κοινοτικό επίπεδο θα αποτελούσε μία δυσανάλογα μεγάλης σημασίας παρέμβαση στα υφιστάμενα εθνικά συστήματα καθορισμού και επιβολής των τελών 7 ότι, επιπλέον, οι δαπάνες που επιβαρύνουν τα κράτη μέλη σχετικά με την παροχή αυτών των υπηρεσιών διαφέρουν σε μεγάλο βαθμό, γεγονός που οφείλεται, ιδίως, στις πολύ μεγάλες διαφορές που υφίστανται μεταξύ κρατών μελών όσον αφορά το κόστος της εργασίας.

ότι, προς αποφυγήν στρεβλώσεων του ανταγωνισμού, θα πρέπει, εντούτοις, να προβλεφθεί ότι το Συμβούλιο οφείλει να θεσπίσει εναρμονισμένους κανόνες για τον υπολογισμό του επιπέδου των τελών.

ότι θα πρέπει να τροποποιηθούν αναλόγως οι σχετικές διατάξεις των οδηγιών 70/524/ΕΟΚ και 95/69/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Το άρθρο 6 (2) της οδηγίας 70/524/ΕΟΚ τροποποιείται ως εξής:

«Πριν από την 1η Οκτωβρίου 1999, το Συμβούλιο, αποφασίζοντας με ειδική πλειοψηφία επί τη βάσει προτάσεως της Επιτροπής, πρέπει να θεσπίσει κανόνες για τον υπολογισμό του επιπέδου των τελών τα οποία αναφέρονται στην παράγραφο 1.»

2. Το άρθρο 14 της οδηγίας 95/69/ΕΚ τροποποιείται ως εξής:

«Το Συμβούλιο, αποφασίζοντας με ειδική πλειοψηφία επί τη βάσει προτάσεως της Επιτροπής, πρέπει, πριν από την 1η Απριλίου 1998, να θεσπίσει κανόνες για τον υπολογισμό των ποσών των τελών τα οποία πρέπει να εισπράττονται για τις εγκρίσεις των εγκαταστάσεων και των ενδιαμέσων τους.»

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για την συμμόρφωση με την παρούσα οδηγία, το αργότερο μέχρι τις [31 Μαρτίου 1998]. Πληροφορούν σχετικά την Επιτροπή αμέσως. Όταν θεσπίζονται από τα κράτη μέλη, τα μέτρα αυτά πρέπει να περιλαμβάνουν μνεία της παρούσας οδηγίας, ή να συνοδεύονται από τέτοια μνεία κατά την επίσημη δημοσίευσή τους. Ο τρόπος με τον οποίο πραγματοποιείται αυτή η μνεία αποφασίζεται από τα κράτη μέλη.

2. Τα κράτη μέλη κοινοποιούν στην Επιτροπή τις κυριότερες διατάξεις εθνικής νομοθεσίας τις οποίες θεσπίζουν στον τομέα που καλύπτεται από την παρούσα οδηγία.

Άρθρο 3

Η παρούσα οδηγία τίθεται σε ισχύ την εικοστή ημέρα μετά από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 332 της 30.12.1995, σ. 15.

(2) ΕΕ L 270 της 14.12.1970, σ. 1.